hotchpotch/miracl-hf-unified huggingface dataset:
अक्षरधाम मंदिर, दिल्ली
नई दिल्ली में बना स्वामिनारायण अक्षरधाम मन्दिर एक अनोखा सांस्कृतिक तीर्थ है। इसे ज्योतिर्धर भगवान स्वामिनारायण की पुण्य स्मृति में बनवाया गया है। यह परिसर १०० एकड़ भूमि में फैला हुआ है। दुनिया का सबसे विशाल हिंदू मन्दिर परिसर होने के नाते २६ दिसम्बर २००७ को यह गिनीज बुक ऑफ व‌र्ल्ड रिका‌र्ड्स में शामिल किया गया।
ये द्वार दसों दिशाओं के प्रतीक हैं, जो कि वैदिक शुभकामनाओं को प्रतिबिंबित करते हैं।
यह द्वार परंपरागत भारतीय शैली का है। भक्ति एवं उपासना के २०८ स्वरूप भक्ति द्वार में मंडित हैं। भारत का राष्ट्रीय पक्षी मयूर, अपने सौन्दर्य, संयम और शुचिता के प्रतीक रूप में भगवान को सदा ही प्रिय रहा है। यहां के स्वागत द्वार में परस्पर गुंथे हुए भव्य मयूर तोरण एवं कलामंडित स्तंभों के ८६९ मोर नृत्य कर रहे हैं। यह शिल्पकला की अत्योत्तम कृति है।
अक्षरधाम मन्दिर को गुलाबी, सफेद संगमरमर और बलुआ पत्थरों के मिश्रण से बनाया गया है। इस मंदिर को बनाने में स्टील, लोहे और कंक्रीट का इस्तेमाल नहीं किया गया। मंदिर को बनाने में लगभग पांच साल का समय लगा था। श्री अक्षर पुरुषोत्तम स्वामीनारायण संस्था के प्रमुख स्वामी महाराज के नेतृत्व में इस मंदिर को बनाया गया था। करीब 100 एकड़ भूमि में फैले इस मंदिर को 11 हजार से ज्यादा कारीगरों की मदद से बनाया गया। पूरे मंदिर को पांच प्रमुख भागों में विभाजित किया गया है। मंदिर में उच्च संरचना में 234 नक्काशीदार खंभे, 9 अलंकृत गुंबदों, 20 शिखर होने के साथ 20,000 मूर्तियां भी शामिल हैं। मंदिर में ऋषियों और संतों की प्रतिमाओं को भी स्थापित किया गया है।
मंदिर में रोजाना शाम को दर्शनीय फव्वारा शो का आयोजन किया जाता है। इस शो में जन्म, मृत्यु चक्र का उल्लेख किया जाता है। फव्वारे में कई कहानियों का बयां किया जाता है। यह मंदिर सोमवार को बंद रहता है। अक्षरधाम मंदिर में 2870 सीढियां बनी हुई हैं। मंदिर में एक कुंड भी है, जिसमें भारत के महान गणितज्ञों की महानता को दर्शाया गया है।
मंदिर में प्रवेश फ्री है लेकिन अंदर जाने के अलग-अलग चार्ज हैं।
मंदिर में अंदर जाने के लिए कुछ विशेष नियम भी बने हैं। प्रवेश करने के लिए ड्रेस कोड भी बना है। आपके कपड़े कंधे और घुटने तक ढके होने चाहिए। अगर आपने ऐसे कपड़े नहीं पहने हैं तो आप यहां 100 रुपये में कपड़े किराए पर भी ले सकते हैं।
अक्षरधाम मन्दिर को दुनिया का सबसे विशाल हिंदू मन्दिर परिसर होने के नाते गिनीज बुक ऑफ व‌र्ल्ड रिका‌र्ड्स में बुधवार, २६ दिसंबर २००७ को शामिल कर लिया गया है। गिनीज बुक ऑफ व‌र्ल्ड रिका‌र्ड्स के एक वरिष्ठ अधिकारी एक सप्ताह पहले भारत की यात्रा पर आए और स्वामी नारायण संस्थान के प्रमुख स्वामी महाराज को विश्व रिकार्ड संबंधी दो प्रमाणपत्र भेंट किए। गिनीज व‌र्ल्ड रिकार्ड की मुख्य प्रबंध समिति के एक वरिष्ठ सदस्य माइकल विटी ने बोछासनवासी अक्षर पुरुषोत्तम स्वामी नारायण संस्थान को दो श्रेणियों के तहत प्रमाणपत्र दिए हैं। इनमें एक प्रमाणपत्र एक व्यक्ति विशेष द्वारा सर्वाधिक हिंदू मंदिरों के निर्माण तथा दूसरा दुनिया का सर्वाधिक विशाल हिंदू मन्दिर परिसर की श्रेणी में दिया गया।
प्रमाणपत्र में कहा गया है,
मन्दिर के कुछ प्रमुख आकर्षण निम्न हैं:
अन्तर्राष्ट्रीय आम महोत्सव, दिल्ली
अन्तर्राष्ट्रीय आम महोत्सव, दिल्ली, भारत में आयोजित होने वाला एक वार्षिक द्विदिवसीय उत्सव होता है। इसमें आम की किस्मेंप्रदर्शित की जाती हैं, साथ ही आम से संबंधित लोग आते हैं, स्पर्धाएं आयोजित की जातीं हैं। इस महोत्सव का आयोजन १९८७ से आरंभ किया गया है।
२००६ के महोत्सव का उद्घाटन दिल्ली की मुख्य मंत्री श्रीमती शीला दीक्षित ने किया था। इसका आयोजन दिल्ली पर्यटन और यातायात विकास विभाग ने किया था। इसमें कृषि एवं संसाधित खाद्य पदार्थ निर्यात विकास प्राधिकरण, राष्ट्रीय हॉर्टिकल्चर बोर्ड तथा नई दिल्ली नगर पालिका परिषद ने भी सहयोग दिया था। विगत कई वर्षों की भांति इसका आयोजन दिल्ली के तालकटोरा उद्यान तालकटोरा इंडोर स्टेडियम में ही किया गया था।
विश्व में अन्य कई स्थानों पर भी आम्र महोत्सव का आयोजन किया जाता है, जैसे मायामी, फ्लोरिडा, संयुक्त राज्य, दूसरा सेबू, फिलिपींस में और एक अन्य नेग्रिल, जमाएका में भी।
नई दिल्ली नगरपालिका परिषद
नई दिल्ली नगरपालिका परिषद (एन डी एम सी) भारत की राजधानी नई दिल्ली की नगरपालिका परिषद का नाम है। इसके अधीन आने वाला कार्यक्षेत्र एन डी एम सी क्षेत्र कहलाता है।
दक्षिण भारतीय खाना
दक्षिण भारतीय खाना भारत के द्रविड़ राज्यों के खाने को कहा जाता है। इसमें मुख्यतः तमिल नाडु, कर्नाटक, आंध्र प्रदेश और केरल राज्य गिने जाते हैं।
बनाना ब्रेड अवल नानचातु पूरी कैबेज दोसा मोरु दोसा राइस उपमा उत्तपम इडली इमली राइस वेज उपमा इडियप्पम ओनियन दोसा रवा दोसा एला अडा चिरट्टा पुट्टू ब्रेड उपमा इडी चक्कै पोदुतुवल पीचींगा तीयल पायार तोरन एरिसेरी पुलिंकरी अदरख करी मम्पज़ा पुलिशरी लेमन राइस उल्ली तीवल बीटरूट रसम वेज स्ट्यू कैबेज पेपर फ्राई अरवन पायसम ग्रीन ग्राम पायसम
पुट्टु अप्पम इडली उपमा दोसा उत्तपम अढ़ई दलिया कुज़ी पनियारम कोतु परोटा पूरी नारतंगै पूरी वज़कै कटलेट मिक्स वेज बोंडा वड़ा पकोड़ा कटलेट मुरुक्कु तेनकुज़ाल  चावल: टोमैटो राइस पाज़न कांजी सांभर सातम लेमनर इस टैमारिंड राइस गार्लिक राइस लेंटिल राइस कोकोनट मिल्क राइस  कीरै पूली मसियाल गोभी मुलुगु पेराटु ब्रोकोली करी कैबेज कूटु कूटु पसलै कीरै मसियल कोज़ंबु कुरमा उप्पडम पोरियल kovikkai कोवैक्कै मसाला सेमियां केसरी तेरट्टी पाल आदिरसम रवा लड्डू अवल लड्डू पायसम पालगोवा
पाया नाहरी मलाई कबाब काबूली अंडा कोरमा खट्टी अरबी का सालन लहसुनी गोश्त कीमा पुलाव चांदी कोरमा झींगे टमाटर हैदराबादी कोरमा दीवानी हांडी नीलगिरी कोरमा अमृतफल कच्ची बिरयानी दम का मुर्ग बघारे बैंगन बिरयानी नवाबी मुर्ग बादामी दालचा गज़ाला टंगड़ी कबाब मुर्ग हैदराबादी
अरिसेलु बोबातलू जलेबी जांगिरी गुलाब जामिन कर्गीकाया लड्डू पायसम मीठा पोंगल सुन्नुंडालु  चेगोडिलु करापुसा निप्पट्टू कुडुमुलु मनगुपूवू करापु अप्पम जंतिकालु रसम पावडर सांभर पावडर इडली पावडर
आटुकुला उपमा मसाला यम वड़ा इडली दोसा मिर्ची भाजी मसाला दोसा पुरी सेमियां उपमा टमाटार भात पकौड़ी
पुलिहोरा कैरट राइस दही भात बघारा अण्णम कोकोनट राइस जीरा राइस मैंगो राइस चिंटा चिंगुरु राइस पोटैटो राइस मटर पुलाव
चिरोटी मसाला दोसा रोटी भरवां कोलोकेशिया साग धारवाड़ पेड़ा गोकाक सारु मज्जिगे हुली केम्पन्ना सज्जिगे बजील सांभर येन्ने पैडी करी सोप्पू पाल्या उस्ली झोल्का पंडी करी कोली करी बेम्ब्ला करी तालिपट्टू मैसूर पाक ओबट्टू कर्दंतु शैविगे पायस कूटु रागी मन्नी जोडा मुद्दे
ऑटो एक्सपो
ऑटो एक्सपो (वाहन प्रदर्शनी) भारत की राजधानी दिल्ली में हर दो साल में आयोजित होने वाला एक व्यापार मेला हैं। इसका आयोजन नई दिल्ली के प्रगति मैदान में होंता है। शंघाई मोटर शो के बाद यह एशिया का दूसरा सबसे बड़ा वाहन व्यापार मेला है। मेले का आयोजन ऑटोमोटिव कम्पोनेण्ट मैन्युफैक्चरर्स एसोसिएशन (एक्मा), भारतीय ऑटोमोबाइल निर्माता संघ (सियाम) और कॉन्फेडरेशन ऑफ़ इंडियन इंडस्ट्रीज (सीआईआई) मिल कर करते हैं।
१९८६ से लेकर अब तक ११ ऑटो एक्सपो भारत की राजधानी में आयोजित किये जा चुके हैं।
पहली बार १२वाँ ऑटो एक्सपो का आयोजन नई दिल्ली के बजाय राष्ट्रीय राजधानी क्षेत्र के औद्योगिक नगर ग्रेटर नोएडा में किया गया।
भारतीय वाहन उद्योग का सबसे बड़ा आयोजन नौंवाँ "ऑटो एक्सपो" (वाहन प्रदर्शनी) दिल्ली में हुआ था। भारत दुपहिया वाहनों की खपत में दुनिया का दूसरा सबसे बड़ा बाजार है। १२ हजार वर्गमीटर में ऑटो एक्सपो का आयोजन हुआ था। इस मेले में ऑटोमोबाइल उद्योग से जुड़ी २००० कम्पनियों ने हिस्सा लिया। इसमें ६० प्रतिशत भारतीय और ४० प्रतिशत विदेशी भागीदारी थी। मेला १७ जनवरी २००८ तक चला था। भारत के ऑटोमोबाइल उद्योग की प्रगति के प्रतीक ऑटो एक्सपो के नौवें संस्करण में विभिन्न वर्गों में ३० नये वाहनों को उतारा गया था।
प्रगति मैदान दिल्ली के बजाय इस बार १२वाँ ऑटो एक्सपो ५ फ़रवरी से ११ फ़रवरी २०१४ तक ग्रेटर नोएडा में आयोजित किया गया। इसमें मारुति सुज़ुकी सिलैरियो, मारुति सुज़ुकी वाईएल7 (ए-विण्ड कॉन्सेप्ट), शेवरले बीट फेसलिफ्ट, मारुति स्विफ्ट फेसलिफ्ट, डैटसन गो, हॉण्डा जाज़ और अबार्थ पुण्टो जैसी अनेक नई कारों के मॉडल प्रदर्शित किये गये।
इन कारों के अलावा इस ऑटो एक्सपो में दर्शकों को ट्रम्फ मोटरसाइकिल जैसे कई दुपहिया वाहनों के भी कई मॉडल देखने को मिले।. देश-विदेश के वाहनों की यह प्रदर्शनी आम जनता के लिए 7 से 11 फरबरी 2014 तक चली।
ऑटो एक्सपो में टू-व्हीलर्स सेग्मेण्ट में 9 इण्डियन और 3 ग्लोबल मॉडल लॉन्च हुए। इसी प्रकार कार और यूवी सेग्मेंट में 25 इण्डियन और 15 ग्लोबल मॉडल लॉन्च की गयीं। कामर्शियल व्हीकल में भी शानदार तकनीक और डिजाइन का प्रदर्शन करते हुए 9 इण्डियन और 8 ग्लोबल मॉडल लॉन्च किये गये।
बासप्पा दनप्पा जत्ती
बी डी जत्ती (१० सितंबर १९१३ – ७ जून २००२) भारत के उपराष्ट्रपति थे। उनका कार्यकाल ३१ अगस्त १९७४ से ३० अगस्त १९७९ तक पाच सालोंका रहा। १९७७ में राष्ट्रपति फ़ख़रुद्दीन अली अहमद के निधन के बाद छह माह (११ फरवरी से २५ जुलाई) तक जत्ती भारत के कार्यवाहक राष्ट्रपति थे।
७ जून २००२ को बंगलोर में उनकि मृत्यु हो गई जब वे ८८ साल के थे।
नरीमन पॉइंट
नरीमन पॉइंट मुंबई का सबसे प्रमुख व्यापारिक केन्द्र है। इसका यह नाम एक पारसी दूरदर्शक खुर्शीद फ्राम्जी नरीमन के नाम पर रखा गया। यह स्थान समुद्र से वापस ली गई भूमि पर स्थित है। १९९५ में यहां वाणिज्यिक अचल संपत्ति किराया १७५ $ प्रति वर्ग फुट (१,८०० %/वर्ग मीटर) था, जो विश्व में सर्वाधिक था। भारत के कुछ सबसे बडे़ व्यावसायिक समवायो (कंपनियों) के मुख्यालय यहाँ स्थित हैं।
गींदड़ (लोकनृत्य)
गींदड़ "राजस्थान" के शेखावाटी अंचल का एक प्रसिद्ध लोकनृत्य है। इसका आयोजन होली के पर्व पर किया जाता है। यह गुजरात के गरबा नृत्य से काफी हद तक मिलता-जुलता है। इसमें गरबा की तरह ही कई पुरूष अपने दोनों हाथों में लकड़ी की डंडियाँ लेकर अपने आगे व पीछे के साथियों की डंडियों के साथ चोट करते हुए गोल घेरे में चलते हुए आगे बढ़ते हैं। घेरे के केन्द्र में एक ऊँचा मचान (दो आदमियों के बैठने लायक जगह, जो कि सामान्यतः चार बल्लियों को आयताकार रूप में रखते हुए उनके ऊपर कोई लकड़ी या कपड़ा बाँधकर बना ली जाती है।) बनाया जाता है। घेरे के केन्द्र पर एक ऊँचा झँडा भी लगाया जाता है जो कि मचान के केन्द्र से भी निकलता हुआ ऊपर तक जाता है। मचान पर बैठा हुआ व्यक्ति नगाड़ा बजाता है। घेरे में अंदर की खाली जगह में कुछ लोग चंग (ढपली जैसा ही वाद्य परन्तु आकार में ढपली से बड़ा होता है, इसे स्थानीय भाषा में 'ढप' या 'चंग' के नाम से जाना जाता है।) बजाते हुए एक विशेष प्रकार के लोकगीत (इन लोकगीतों को स्थानील क्षेत्रों में 'धमाल' के नाम से ही जाना जाता है) गाते हुए घूमते हैं। इस तरह नगाड़े, चंग, धमाल व डंडियों की एक ताल में मिलती हुई ध्वनियों से जो समां बंधता है वो किसी को भी मदमस्त करने के लिए काफी होता है और सभी उपस्थित लोग आनन्द से झूम ऊठते हैं।
गींदड़ को कहीं-कहीं "गींदड़ी" के नाम से भी पुकारा जाता है।
गरबा और गींदड़ में ए॰ मुख्य भेद डंडियों का होता है, गींदड़ की डंडियां गरबा के डांडियों से आकार में अधिक लम्बाई लिए॰होती हैं। दुसरा मुख्य भेद यह होता है, गरबा में स्त्री-पुरूषों के जोडे होते हैं जबकि गींदड़ में मुख्य रूप से पुरूष ही भागीदारी करते हैं। परन्तु गींदड़ में पुरूष ही स्त्रियों का या अन्य रूप से स्वांग रचकर नाचते हुए॰घूमते हैं।
गुप्त ऊष्मा
जब कोई पदार्थ एक भौतिक अवस्था (जैसे ठोस) से दूसरी भौतिक अवस्था (जैसे द्रव) में परिवर्तित होता है तो एक नियत ताप पर उसे कुछ उष्मा प्रदान करनी पड़ती है या वह एक नियत ताप पर उष्मा प्रदान करता है। किसी पदार्थ की गुप्त उष्मा (latent heat), उष्मा की वह मात्रा है जो उसके इकाई मात्रा द्वारा अवस्था परिवर्तन (change of state) के समय अवषोषित की जाती है या मुक्त की जाती है। इसके अलावा पदार्थ जब अपनी कला (फेज) बदलते हैं तब भी गुप्त उष्मा के बराबर उष्मा का अदान/प्रदान करना पड़ता है।
इस शब्द का सर्वप्रथम प्रयोग सन् १७५० के आसपास जोसेफ ब्लैक ने किया था। आजकल इसके स्थान पर "इन्थाल्पी ऑफ ट्रान्सफार्मेशन" का प्रयोग किया जाता है।
चूंकि पदार्थ की मुख्य रूप से तीन भौतिक अवस्थाएँ हैं - ठोस, द्रव एवं गैस। अत: मुख्यत: दो गुप्त उष्माएँ होतीं हैं -
गुप्त उष्मा की मात्रा का समीकरण है -
जहाँ :
मुख्य सूत्र =  पानी का विशिष्ट गुप्त ऊष्मा= m×sLH
मानमन्दिर महल, ग्वालियर
मानमंदिर महल मध्य प्रदेश राज्य के ग्वालियर शहर में स्थित है। इसका निर्माण 1486 से 1517 के बीच राजा मानसिंह तोमर द्वारा करवाया गया था। सुन्दर रंगीन टाइलों से सजे इस किले की समय ने भव्यता छीनी जरूर है किन्तु इसके कुछ आन्तरिक व बाह्य हिस्सों में इन नीली, पीली, हरी, सफेद टाइल्स द्वारा बनाई उत्कृष्ट कलाकृतियों के अवशेष अब भी इस किले के भव्य अतीत का पता देते हैं। इस किले के विशाल कक्षों में अतीत आज भी स्पंदित है। यहां जालीदार दीवारों से बना संगीत कक्ष है, जिनके पीछे बने जनाना कक्षों में राज परिवार की स्त्रियां संगीत सभाओं का आनंद लेतीं और संगीत सीखतीं थीं। इस महल के तहखानों में एक कैदखाना है, इतिहास कहता है कि औरंगज़ेब ने यहां अपने भाई मुराद को कैद रखवाया था और बाद में उसे समाप्त करवा दिया। जौहर कुण्ड भी यहां स्थित है। स्त्रियाँ इसमें कूद कर जौहर करती थीं।
इसके अतिरिक्त किले में इस शहर के प्रथम शासक के नाम से एक कुण्ड है ’सूरज कुण्ड’। नवीं शती में प्रतिहार वंश द्वारा निर्मित एक अद्वितीय स्थापत्यकला का नमूना विष्णु जी का तेली का मन्दिर है, जो कि 100 फीट की ऊंचाई का है। यह द्रविड स्थापत्य और आर्य स्थापत्य का बेजोड संगम है।  भगवान विष्णु का ही एक और मन्दिर-द्वय है सास-बहू का मन्दिर। इसके अलावा यहां एक सुन्दर गुरूद्वारा है जो सिखों के छठे गुरू गुरू हरगोबिन्द जी की स्मृति में निर्मित हुआ, जिन्हें जहांगीर ने दो वर्षों तक यहां बन्दी बना कर रखा था।
जयविलास महल, ग्वालियर
जयविलास महल, ग्वालियर में सिन्धिया राजपरिवार का वर्तमान निवास स्थल ही नहीं एक भव्य संग्रहालय भी है। इस महल के 35 कमरों को संग्रहालय बना दिया गया है। इस महल का ज्यादातर हिस्सा इटेलियन स्थापत्य से प्रभावित है। इस महल का प्रसिध्द दरबार हॉल इस महल के भव्य अतीत का गवाह है, यहां लगा हुए दो फानूसों का भार दो-दो टन का है, कहते हैं इन्हें तब टांगा गया जब दस हाथियों को छत पर चढा कर छत की मजबूती मापी गई। इस संग्रहालय की एक और प्रसिध्द चीज है, चांदी की रेल जिसकी पटरियां डाइनिंग टेबल पर लगी हैं और विशिष्ट दावतों में यह रेल पेय परोसती चलती है। इटली, फ्रांस, चीन तथा अन्य कई देशों की दुर्लभ कलाकृतियां यहाँ मौजूद हैं।
तानसेन स्मारक, ग्वालियर
तानसेन स्मारक, ग्वालियर अकबर के नवरत्नों में से एक हिन्दुस्तानी शास्त्रीय संगीत के स्तंभ महान संगीतकार तानसेन की स्मृति में उन के शहर ग्वालियर मध्यप्रदॆश में स्थित मुगल-स्थापत्य के आधार पर बनाया गया वह स्मारक है, जहाँ हर वर्ष नवम्बर में अखिल भारतीय संगीत समारोह आयोजित किया जाता है।
रानी लक्ष्मीबाई स्मारक, ग्वालियर
रानी लक्ष्मीबाई स्मारक मध्य प्रदेश के ग्वालियर शहर के पडाव क्षैत्र में है। कहते हैं यहां झांसी की रानी लक्ष्मी बाई की सेना ने अंग्रेजों से लडते हुए पडाव डाला और यहां के तत्कालीन शासक से सहायता मांगी किन्तु सदैव से मुगलों और अंग्रेजों के प्रभुत्व में रहे यहां के शासक उनकी मदद न कर सके और वे यहां वीरगति को प्राप्त हुईं। यहां के राजवंश का गौरव तब संदेहास्पद हो गया। इसी प्रकार यहां तात्या टोपे का भी स्मारक है।
विवस्वान सूर्य मन्दिर, ग्वालियर
विवस्वान सूर्य मन्दिर ग्वालियर शहर में बिरला द्वारा निर्मित करवाया मन्दिर है जिसकी प्रेरणा कोर्णाक के सूर्यमन्दिर से ली गई है।
रुस्तमजी प्रौद्योगिकी संस्थान, टेकनपुर
रुस्तमजी प्रौद्योगिकी संस्थान, टेकनपुर ग्वालियर में स्थित एक महाविद्यालय है।
सिंधिया स्कूल
सिंधिया स्कूल ग्वालियर में स्थित एक महाविद्यालय है।
सिंधिया कन्या विद्यालय
सिंधिया कन्या विद्यालय ग्वालियर में स्थित एक महाविद्यालय है।
माधव प्रौद्योगिकी एवं विज्ञान संस्थान
माधव प्रौद्योगिकी एवं विज्ञान संस्थान ग्वालियर में स्थित एक महाविद्यालय है।
प्रौद्योगिकी एवं प्रबंधन संस्थान, ग्वालियर
प्रौद्योगिकी एवं प्रबंधन संस्थान, ग्वालियर ग्वालियर में स्थित एक महाविद्यालय है।
कमला राजा महिला महाविद्यालय
कमला राजा महिला महाविद्यालय ग्वालियर में स्थित एक महाविद्यालय है।
गोपाचल पर्वत
गोपाचल ( = गोप + अचल = गोप पर्वत) ग्वालियर में स्थित है। ग्वालियर का प्रसिद्ध किला भी इसी पर्वत (पहाड़ी) पर स्थित है। इसके अतिरिक्त इस पर्वत पर हजारों जैन मूर्तियाँ स्थित हैं जो सं. 1398 से सं. 1536 के मध्य पर्वत को तराशकर बनाई गई हैं। इन विशाल मूर्तियों का निर्माण तोमरवंशी राजा वीरमदेव, डूँगरसिंह व कीर्तिसिंह के काल में हुआ। अपभ्रंश के महाकवि पं॰ रइघू के सान्निध्य में इनकी प्रतिष्ठा हुई।
काल परिवर्तन के साथ जब मुगल सम्राट बाबर ने गोपाचल पर अधिकार किया, तब उसने इन विशाल मूर्तियों को देख कुपित होकर सं. 1557 में इन्हें नष्ट करने का आदेश दे दिया, परन्तु जैसे ही उन्होंने भगवान पार्श्वनाथजी की विशाल पद्मासन मूर्ति पर वार किया तो दैवी देवपुणीत चमत्कार हुआ एवं विध्वंसक भाग खड़े हुए और वह विशाल मूर्ति नष्ट होने से बच गई। आज भी यह विश्व की सबसे विशाल 42 फुट ऊँची पद्मासन पारसनाथ की मूर्ति अपने अतिशय से पूर्ण है एवं जैन समाज के परम श्रद्धा का केंद्र है।
भगवान पार्श्वनाथ की देशनास्थली, भगवान सुप्रतिष्ठित केवली की निर्वाणस्थली के साथ 26 जिनालय एवं त्रिकाल चौबीसी पर्वत पर और दो जिनालय तलहटी में हैं, ऐसे गोपाचल पर्वत के दर्शन अद्वितीय हैं।
यद्यपि ये प्रतिमाएँ विश्व भर में अनूठी हैं, फिर भी अब तक इस धरोहर पर न तो जैन समाज का ही विशेष ध्यान गया है और न ही सरकार ने इनके मूल्य को समझा है।
बेगमपेट विमानक्षेत्र
बेगमपेट विमानक्षेत्र हैदरबाद में स्थित है। इसका ICAO कोडहै VOHY और IATA कोड है HYD। यह एक नागरिक हवाई अड्डा है। यहां कस्टम्स विभाग उपस्थित हाँ है। इसका रनवे पेव्ड है। इसकी प्रणाली यांत्रिक हाँ है। इसकी उड़ान पट्टी की लंबाई 9000 फी. है।
राजीव गाँधी अंतर्राष्ट्रीय विमानक्षेत्र
हैदराबाद अंतर्राष्ट्रीय विमानक्षेत्र (, ) जिसका पूरा नाम है राजीव गांधी अन्तर्राष्ट्रीय हवाई अड्डा है शम्साबाद, हैदराबाद में स्थित एक अंतर्राष्ट्रीय विमानक्षेत्र है। ये शहर से दूर स्थित है। इसका ICAO कोड है HYD और IATA कोड है VOHS। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे अनपेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 3000 फी. है।
23 मार्च 2008 को बेगमपेट हवाई अड्डे को बदलने के लिए इसे खोला गया था। इसका नाम भारत के पूर्व प्रधानमंत्री राजीव गांधी के नाम पर रखा गया है।
हवाई अड्डे में एक यात्री टर्मिनल, एक कार्गो टर्मिनल और दो रनवे हैं। विमानन प्रशिक्षण सुविधाएं, एक ईंधन फार्म, एक सौर ऊर्जा संयंत्र और दो एमआरओ सुविधाएं भी हैं। 2017 तक, RGIA भारत में यात्री यातायात द्वारा छठा सबसे व्यस्त हवाई अड्डा है। हवाई अड्डे ने वित्तीय वर्ष 2017-18 में लगभग 18.2 मिलियन यात्रियों की सेवा की। हवाई अड्डा एयर इंडिया क्षेत्रीय, ब्लू डार्ट एविएशन, स्पाइसजेट, लुफ्थांसा कार्गो, क्विकजेट कार्गो और ट्रूजेट के लिए एक केंद्र के रूप में और इंडिगो और एयर इंडिया के लिए एक फोकस शहर के रूप में कार्य करता है।
लोकप्रिय गोपीनाथ बारदोलोई अन्तरराष्ट्रीय विमानक्षेत्र
लोकप्रिय गोपीनाथ बारदोलोई अन्तरराष्ट्रीय विमानक्षेत्र (असमिया:লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ) , जिसे "गुवाहाटी अन्तरराष्ट्रीय विमानक्षेत्र " भी कहते हैं, (पूर्व नाम "बोरझार विमानक्षेत्र"), भारत के पूर्वोत्तर राज्यों के लिये प्रधान अन्तर्राष्ट्रीय विमानक्षेत्र है। यह असम की राजधानी गुवाहाटी में स्थित है। असम के स्वतंत्रता सेनानी एवं पूर्व मुख्य मंत्री गोपीनाथ बोरदोलोई के नाम पर बना यह विमानक्षेत्र भारतीय विमानपत्तन प्राधिकरण द्वारा संचालित है तथा भारतीय वायुसेना का एक महत्त्वपूर्ण वायु बेस भी है।गुवाहाटी विमानख्षेत्र पूर्वोत्तर भारत के सात राज्यों केलिये प्रधान केन्द्र विमानक्षेत्र है। यहीं से शिलांग (३० मि.), तुरा (५० मि.), नाहरलागुन (ईटानगर), तवांग (७५ मि.) की हौइलिकॉप्टर सेवा पवनहंस द्वारा संचालित की जाती है। पूर्वोत्तर भारत का यह एकमात्र अन्तर्राष्ट्रीय विमानक्षेत्र है।
देवी अहिल्याबाई होल्कर अंतर्राष्ट्रीय विमानक्षेत्र
होलकर राज्य प्रशासन ने टाटा एंड संस के श्री नेविल विंट्सेंट परामर्श करने के बाद बिजासन नामक जगह विमानतल के लिये १९३५ में चयन की। इंदौर से ग्वालियर, दिल्ली और मुंबई के लिए वायु सेवाएं जुलाई १९४८ में शुरू हुई। केंद्रीय वित्तीय एकीकरण योजना के तहत अप्रैल १९५० में हवाई अड्डा भारत सरकार को सौंप दिया गया। बड़े विमानों के लिये, १५ लाख की लागत से एक ५६०० फीट की नई उडान पट्टी का कार्य मार्च १९६६ में पूरा किया गया। यहाँ रात में उतरने की तकनीकी सुविधा भी है।
इंदौर विमानतल के नए एकीकृत टर्मिनल भवन का उद्घाटन १४ फ़रवरी २०१२ को किया गया। इसे भारतीय विमानपत्तन प्राधिकरण ने १३५ करोड़ रुपए की लागत से बनाया। यह प्रति घंटे ७०० यात्रियों को सेवा देने में सक्षम है। नया टर्मिनल आधुनिक एस्केलेटर और उच्च तकनीक हैंडलिंग प्रणाली से सुसज्जित है। यह हर दिन ४६ उड़ानों की गतिविधियों को पूरा करेगा। प्रस्तावित अंतरराष्ट्रीय परिचालन के लिये तैयारी में, यहाँ १६ चेक - इन पटल, १६ आव्रजन पटल (प्रस्थान के लिए चार और आगमन के लिए १२) और सीमा शुल्क के लिए चार पटल व इसके अलावा सुरक्षा के लिए ५६९ सीसीटीव्ही कॅमेरा और एक्स - रे मशीनें होंगी। अगर सुविधाओं की बात करें, तो यहाँ सामान के लिए भी दो लिफ्ट और दो ​​एस्केलेटर कन्वेयर बेल्ट होंगे। अंतरराष्ट्रीय मानकों के अनुसार, यहाँ एक एटीएम, एक किताबों की दुकान और एक फूड कोर्ट भी होगा।
इंदौर हवाई अड्डा के ७२९ एकड़ भूमी और वर्तमान टर्मिनल भवन १८,००० वर्ग मीटर में फैला है। आसपास २० पार्किंग खण्ड, १४ एयरबस A-३२० या बोइंग ७३७ विमान के लिए काफ़ी हैं। इंदौर का एकमात्र रनवे ०७/२५, २७५० मीटर लंबा और ४५ मीटर चौड़ा है। एयरफील्ड रात्रि लैंडिंग सुविधा और एक CAT-१ यंत्र लैंडिंग प्रणाली (आईएलएस) (केवल २५ न॰ रनवे पर) और DVOR / DME और NDB जैसी नौवहन सुविधाओं से सुसज्जित है। हवाई अड्डे की विस्तार योजना में इसका रनवे भी बडाया जा रहा है।
IATA कोड
यह कोड कई प्रकार के होते हैं:-
बघेलखंड
बघेलखंड मध्य भारत का एक क्षेत्र है। यह मध्य प्रदेश राज्य के उत्तर-पूर्वी ओर स्थित है। इसमें मध्य प्रदेश के जिले सम्मिलित हैं:
The proposed state includes the following districts: बघेलखंड में कुछ जिले उत्तर प्रदेश के तथा कुछ मध्य प्रदेश के हैं, वर्तमान में बघेलखण्ड क्षेत्र की स्थिति बहुत ही गंभीर है। यह क्षेत्र पर्याप्त आर्थिक संसाधनों से परिपूर्ण है किन्तु फिर भी यह अत्यंत पिछड़ा है। इसका मुख्य कारण है, राजनीतिक उदासीनता। न तो केंद्र सरकार और न ही राज्य सरकारें इस क्षेत्र के विकास के लिए गंभीर हैं। इसलिए इस क्षेत्र के लोग अलग बघेलखण्ड राज्य की मांग लम्बे समय से करते आ रहे है। यूं तो बघेलखण्ड क्षेत्र दो राज्यों में विभाजित है-उत्तर प्रदेश तथा मध्य प्रदेश, लेकिन भू-सांस्कृतिक दृष्टि से यह क्षेत्र एक दूसरे से अभिन्न रूप से जुड़ा हुआ है। रीति रिवाजों, भाषा और विवाह संबंधों ने इस एकता को और भी पक्की नींव पर खड़ा कर दिया।
मध्य प्रदेश से
मध्य प्रदेश के ज़िले
मध्यप्रदेश में कुल जिलो को संख्या 52 है तथा चार जिले सतना से मैहर, उज्जैन से नागदा, गुना से चाचौड़ा एवं देवास से बागली प्रस्तावित हैं अगर इन 4 जिलों को मान्यता मिल गयी तो प्रदेश में 56 जिले हो जाएंगे
•1956 में गठन के समय कुल जिले 43 थे।
•1972 में 2 जिले बनाए गए 43+2=45
•1998 में बड़े जिलों से 16 नए जिले बनाए गए जिनसे मध्यप्रदेश में कुल जिलों की संख्या 61 हो गई। 45+16=61 जिनमें से 16 जो नए जिले बनाए थे उनमें से 7 जिले वर्तमान में मध्यप्रदेश में है।
•2000 में मध्यप्रदेश से छत्तीसगढ़ को अलग राज्य बनाया गया और 16 जिले इस राज्य में दिए गए इस प्रकार मध्यप्रदेश में जिलों कि संख्या पुनः 45 हो गई।
•छत्तीसगढ़ विभाजन के समय मध्यप्रदेश के मुख्यमंत्री दिग्विजय सिंह थे।
•2003 में पुनः 3 नए जिले बनाए गए इस समय मुख्यमंत्री सुश्री उमा भारती जी थे जो कि मध्यप्रदेश की प्रथम महिला सीएम है। तीन नए जिले इस प्रकार है - इस प्रकार जिलों कि कुल संख्या 45+3=48 हो गई।
•2008 में 2 नए जिले बनाए गए इस समय सीएम श्री शिवराज सिंह चौहान थे। जिलों की संख्या 48+2=50
•16 अगस्त 2013 में एक नया जिला बनाया गया। कुल जिले 50+1=51
•1 अक्टूबर 2018 में एक ओर नया जिला बनाया गया।
कुल जिले 51+1=52
•18 मार्च 2020 को 3 नए जिलों को मंजूरी प्रदान की गई। सीएम - श्री कमलनाथ
इस प्रकार मध्यप्रदेश में कुल जिले 52+3=55
इसी प्रकार मध्यप्रदेश में वर्तमान में कुल 55 जिले और 10 संभाग है।
ढूंढाड़
ढुंढाड़ (जिसे जयपुर क्षेत्र भी कहा जाता है) राजस्थान राज्य का एक ऐतिहासिक क्षेत्र रहा है। इसे समय समय पर कछावा राज्य, आंबेर राज्य और जयपुर राज्य भी कहा गया है। यह पश्चिम राजस्थान में स्थित है। इसमें आने वाले जिले हैं:
इस क्षेत्र को अरावली पर्वत माला उत्तर पश्चिम से घेरे है और अजमेर पश्चिम में, मेवाड़ दक्षिण पश्चिम में, हड़ौती दक्षिण में एवं अलवर जिला, करौली जिला तथा भरतपुर जिला इसके पूर्व में स्थित हैं।
दूल्हेराय नामक व्यक्ति ने सर्वप्रथम कछवाह वंश की स्थापना की, 1137 ई . में बड़गूजरों को हराकर ढूंढाड़ राज्य को बसाया, दूल्हेराय ने इस राजधानी को मीणाओं से प्राप्त किया था
गिर्द
गिर्द (जिसे गोपक्षेत्र भी कहा जाता है और बाद में ग्वालियर क्षेत्र) मध्य प्रदेश में स्थित है। इसमें सम्मिलित जिले हैं:-
ग्वालियर इस कषेत्र का सबसे बड़ा और केन्द्रीय शहर है।
"देखें: ग्वालियर रजवाड़ा
गोड़वाड़
गोड़वाड़ भारत के राजस्थान राज्य पाली जिले का मेवाड का सीमावर्ती एक क्षेत्रीय इलाका है। हर साल यहाँ गोडवाड़ महोत्सव मनाया जाता है। यह क्षेत्र अरावली और मेवाड़ की तराई में है।
इसका विस्तार अरावली पर्वत से दक्षिण पूर्व में मेवाड़ तथा दक्षिण पश्चिम में जालौर और सिरोही तक है। सांडेराव को गोडवाड़ का द्वार भी कहा जाता है। इसमें सम्मिलित स्थान हैं:
सादडी,देसूरी,फालना,रानी,सुमेरपुर,खिंवाड़ा,घाणेराव अादि शहर/कस्बे है।
गोडवाड़ का क्षेत्र अपने कला ,परम्परिक जीवन शैली और संस्कृति के लिए प्रसिद्ध है।
यहाँ के हर छोटे बड़े गावो में हवेली गढ़ मौजूद है जिनमे मुख्य है घाणेराव,बेडा,वरकाणा,फालना,चाणौद,आउवा,नारलाई आदि के रावले गढ़ व् देसूरी किला अन्य में नाडोल,बोया,सिन्दरली,कोटड़ी,बीजापुर,आदि के गढ़ और पुरानी हवेलिया। भाटुन्द गाँव ब्राहमणो की सदियों पुरानी नगरी है। यहाँ पर हर साल माँ शीतला माता का विशाल मेला लगता है। यहाँ पर देव मन्दिर अधिक होने के कारण इसे देव नगरी भी कहते हैं। ब्राहमणो की नगरी होने के कारण इसे ब्रह्म नगरी भी कहते हैं। १०वी व ११ वी सदी का सूर्य मन्दिर है। यह महाराजा भोज ने बनाया था। यहाँ का तालाब बाली तहसील में सबसे बड़ा है, यह भी महाराजा भोज ने खुुदवाया था।
पर्यटको को आकर्षित करते आशापुरा जी नाडोल,रणकपुर मंदिर,जवाई बांध,कुम्भलगढ़ राष्ट्रीय अभयारण्य,मुछाला महावीर,ठंडी बेरी,परशुराम जी गुफा मंदिर,पैंथर साइट आदि।
यहाँ प्राचीन समय से ही इतिहास में अपनी उपस्थिति दर्ज करता रहा है मेवाड़ आने का एक मार्ग देसूरी दर्रा भी था मेवाड़ के महाराणा ने इस क्षेत्र की और मार्ग की रक्षा का भार सोलंकी राजपूतो और मेड़तिया राजपूतो में दे रखा यहाँ था।
दिल्ली के बादशाह के जब इस दर्रे से आक्रमण किया तब बिक्रम सिंह सोलंकी और हिम्मत सिंह मेड़तिया के नेतृत्व में मुगलो को हराया इस सन्दर्भ में एक कहावत प्रसिद्ध है।
"बादशाह री पाग हिम्मत बिक्रम उतारी": यह क्षेत्र पहले मेवाड़ के कब्जे में था बाद में मेवाड़ मारवाड़ विवाह के दौरान में देहज के रूप में मारवाड़ को गया पर यहाँ के अधिकतर ठिकाने जोधपुर मारवाड़ के प्रति उदासीन रहे घाणेराव ठिकाने के ठाकुर को गोडवाड़ का राजा कहा जाता था और सरकार कह कर संबोदित किया जाता था। यहाँ मुख्य ठिकानो में घाणेराव,बेडा,वरकाणा,फालना,चाणौद,आउवा,नारलाई राजपुरा,बोया,सिन्दरली,कोटड़ी,बीजापुर,खिंवाड़ा,मालारी,बीसलपुर,गलथनी,गोडवाड़,कोलीवाड़ा,पावा आदि हैं।
राजस्थान में शायद यही एक ऐसा क्षेत्र है राजपूतो की ज्यादातर छाप एक ही क्षेत्र में उपस्थित है:
राठौड़ - (मेड़तिया,चम्पावत,जोधा,कुम्पावत,सिंधल),चौहान - ( सांचौरा,सोनीगारा,खींची,बलेचा, बलिया,देवड़ा चौहान) कछवाहा - (राजावत ,शेखावत एक एक गाव) सिसोदिया - (राणावत,शक्तावत एक गाव) सोलंकी आदि।
हड़ौती
हाड़ौती (जिसे हाड़ौली, हाड़ावली, इत्यादि नाम से भी जाना जाता है) बूंदी राज्य था। यह पूर्वी राजस्थान में स्थित है। इसके बड़े शहरों में बूंदी और कोटा हैं।
इसमें सम्मिलित जिले हैं:
इसके पश्चिम में मेवाड़, उत्तर पश्चिम में अजमेर हैं। इसके दक्षिण में मालवा और पूर्व में गिर्द क्षेत्र हैं।
दक्षिण पूर्वी राजस्थान का क्षेत्र पूर्व में मालवा पठार, पश्चिम में अरावली पर्वतमाला और पश्चिम में मारवाड़ पठार, मध्य प्रदेश की सीमा पर स्थित है। प्रमुख नदी चंबल नदी है, जिसकी सहायक नदियाँ कालीसिंध, पार्वती नदी, परवन नदी और चापी नदी हैं। मिट्टी जलोढ़ है।
प्रतिहार मीणा, मीना समुदाय का एक उप-समूह है। यह लोग ज़्यादातर बूँदी शहर के क्षेत्र में पाए जाते हैं। वे बूँदी के संस्थापक थे और बूँदी नाम राजा बूँदा मीणा पर पड़ गया था। प्राचीन काल में बूँदी को “बंदु-का-नाल" या तंग रास्ता था। किसी समय यहाँ के राजा राव देव हारा था। उन्होंने बूँदी को जैता मीना से 1241 में हथिया लिया और पूरे क्षेत्र का नाम हड़ौती या हड़ोती रखा।
1264 की एक युद्ध में जैत सिंह ने जो समर सिंह के पुत्र थे, भील  राजा कोटिया भील  की हत्या कर कोटा [ अकेलगढ ] पर क़बज़ा कर लिया। वह कोट्या की वीरता से इस हद तक प्रभावित हो गए थे कि उन्होंने इस नवीन रूप से अधिकृत स्थान का नाम कोटा रख दिया। कोट्या का शरीर से अलग किया गया सर जैठ सिंह द्वारा निर्मित नए क़िले की नीव में दफ़न कर दिया गया। कोट्या को तब से आदर के स्थान में रखा गया है और कोट्या भील मन्दिर में हर दिन उसका स्मरण किया जाने लगा। यह महल की बाहरी दीवार में स्थित है जो मुख्य द्वार की बाईं ओर है। कोटा शायद एक-मात्र नगर है जो किसी विजयी के स्थान पर पराजित व्यक्ति के नाम पर बना है। कोटा के स्वतंत्र राज्य का गठन 1631 में संभव हो सका। यह महल, जिसे बाद के शासकों ने परिवर्तित किया है, आज भी मौजूद है, और इसे आम तौर से स्थानीय लोगों द्वारा गढ़ महल कहा जाता है।
1838 में कोटा के सरदार की सहमति से यह तय किया गया कि इससे झालावाड़ को अलग किया जाएगा और झालावाड़ राज्य का एक प्रावधान रखा जाए जहाँ ज़ालिम सिंह के वंशज राज्य-भार संभालेंगे।
14वीं -15वीं शताब्दी में बाराँ शहर सोलंकी राजपूतों के अधीन रहा। यह सटीक रूप से पता नहीं चल सका कि 12 गाँवों के बीच एक प्रमुख नगर का नाम बाराँ कब पड़ गया। इस बारे में कई विचार हैं, जैसे कि कुछ मानते हैं कि "बारह गाँव" से "बाराँ" नाम लिया गया है। कुछ मानते हैं कि चूँकि इस क्षेत्र की मिट्टी अधिकांशत: बारानी है, इसी से यह नाम बाराँ पड़ गया।
पूरे क्षेत्र का नाम बूँदी था जब कई राज्य इससे अलग होकर बिखर गए। यह पूरा क्षेत्र वर्तमान राज्य राजस्थान का भाग है। इनमें सबसे बड़े नगर बूँदी और कोटा हैं।
इसमें बूँदी, बाराँ, झालावाड़ और कोटा के ज़िले भी शामिल हैं और यह पश्चिम में मेवाड़ से लगते हैं, पूर्वोत्तर में अजमेर क्षेत्र से लगते हैं, दक्षिण में मालवा से जुड़ते हैं और पूर्व में मध्य प्रदेश राज्य के गिर्द क्षेत्र से जुड़ते हैं।
इस क्षेत्र का नाम तृप्त हड़ राजपूतों पर पड़ गया है जो विशाल चौहान राजपूतों के वंश की शाखा है। हड़ इस क्षेत्र में 12वीं शताब्दी में आकर बस गए थे और क्षेत्र पर कई सदियों तक अपना वर्चस्व बनाए रखे थे। हड़ राव देव ने बूँदी पर 1241 में और कोटा पर 1264 में क़बज़ा जमाया। एक समय पर हड़ का संयुक्त राज्य वर्तमान ज़िलों बाराँ, बूँदी, कोटा और झालावड़ तक फैला हुआ था।
निमाड़
निमाड़ (Nimar) मध्य प्रदेश के पश्चिमी ओर स्थित है। इसके भौगोलिक सीमाओं में निमाड़ के एक तरफ़ विन्ध्य पर्वत और दूसरी तरफ़ सतपुड़ा हैं, जबकि मध्य में नर्मदा नदी है। पौराणिक काल में निमाड़ अनूप जनपद कहलाता था। बाद में इसे निमाड़ की संज्ञा दी गयी। फिर इसे पूर्वी और पश्चिमी निमाड़ के रूप में जाना जाने लगा। निमाड़ में हज़ारों वर्षों से उष्म जलवायु रहा है। निमाड़ का सांस्कृतिक इतिहास अत्यन्त समृद्ध और गौरवशाली है। विश्व की प्राचीनतम नदियों में एक नदी नर्मदा का विकास निमाड़ में ही हुआ। नर्मदा-घाटी-सभ्यता का समय महेश्वर नावड़ाटौली में मिले पुरा साक्ष्यों के आधार पर लगभग ढ़ाई लाख वर्ष माना गया है। विन्ध्य और सतपुड़ा अति प्राचीन पर्वत हैं। प्रागैतिहासिक काल के आदि मानव की शरणस्थली सतपुड़ा और विन्ध्य की उपत्यिकाएं रही हैं। आज भी विन्ध्य और सतपुड़ा के वन-प्रान्तों में आदिवासी समूह निवास करते हैं। नर्मदा तट पर आदि अरण्यवासियों का निमाड़ पुराणों में वर्णित है। उनमें गौण्ड, बैगा, कोरकू,भीलाला, भील, शबर आदि प्रमुख हैं।
निमाड़ का जनजीवन कला और संस्कृति से सम्पन्न रहा है, जहाँ जीवन का एक दिन भी ऐसा नहीं जाता, जब गीत न गाये जाते हों, या व्रत-उपवास कथावार्ता न कही-सुनी जाती हो।
निमाड़ की पौराणिक संस्कृति के केन्द्र में ओंकारेश्वर, मांधाता और महिष्मती है। वर्तमान महेश्वर प्राचीन महिष्मती ही है। कालीदास ने नर्मदा और महेश्वर का वर्णन किया है। निमाड़ की अस्मिता के बारे में पद्मश्री रामनारायण उपाध्याय लिखते है- "जब मैं निमाड़ की बात सोचता हूँ तो मेरी आँखों में ऊँची-नीची घाटियों के बीच बसे छोटे-छोटे गाँव से लगा जुवार और तूअर के खेतों की मस्तानी खुशबू और उन सबके बीच घुटने तक धोती पर महज कुरता और अंगरखा लटकाकर भोले-भाले किसान का चेहरा तैरने लगता है। कठोर दिखने वाले ये जनपद जन अपने हृदय में लोक साहित्य की अक्षय परम्परा को जीवित रखे हुए हैं।
निमाड़ का, जिले के रूप में गठन ब्रिटिशराज में नेरबुड्डा डिवीजन में हुआ, जिसका प्रशासनिक मुख्यालय खण्डवा में था, जोकि मुस्लिम शासको के दिनों में बुरहानपुर हुआ करता था।
सुदक्षिण
सुदक्षिण कम्बोज का राजा था तथा राजा चित्रंगद और रानी चंद्रमुद्रा का पुत्र था। उसकी बहन भानुमति का विवाह दुर्योधन से हुआ था। वह एक महारथी भी था और महाभारत के युद्ध में कौरव सेना कि ओर से लडा़।
वह चौदहवें दिन के युद्ध में अर्जुन द्वारा मारा गया।
सतपुड़ा पर्वतमाला
सतपुड़ा (Satpura) भारत के मध्य भाग में स्थित एक पर्वतमाला है। सतपुड़ा पर्वतश्रेणी नर्मदा एवं ताप्ती की दरार घाटियों के बीच राजपीपला पहाड़ी, महादेव पहाड़ी एवं मैकाल श्रेणी के रूप में पश्चिम से पूर्व की ओर विस्तृत है। पूर्व में इसका विस्तार छोटा नागपुर पठार तक है। यह पर्वत श्रेणी एक ब्लाक पर्वत है, जो मुख्यत: ग्रेनाइट एवं बेसाल्ट चट्टानों से निर्मित है। इस पर्वत श्रेणी की सर्वोच्च चोटी धूपगढ़ 1350 मीटर है, जो महादेव पर्वत पर स्थित है। सतपुड़ा रेंज के मैकाल पर्वत में स्थित अमरकंटक पठार से नर्मदा तथा सोन नदियों का उद्गम होता है।
सतपुड़ा पर्वत की उत्पत्ति भ्रंसन क्रिया के फलस्वरूप हुई है। इसके उत्तर में नर्मदा भ्रंस आर दक्षिण में ताप्ती भ्रंस स्थित है। सतपुड़ा की सर्वोच्च चोटी धुपगढ़ महादेव पहाड़ी पर है। इसके पूर्व में मैकाल की पहाड़ी स्थित है जो सतपुड़ा का ही बढ़ा हुआ भाग है जिसकी सर्वोच्च चोटी अमरकंटक है! जो नर्मदा नदी का उद्गम स्थल है
सतपुड़ा क्षेत्र से कई महत्वपूर्ण नदियाँ उत्पन्न होती हैं, जैसे कि नर्मदा नदी, महानदी, ताप्ती नदी।
पुरूजीत
पुरूजीत कुन्तिभोज नामक देश का राजा था। ये स्थान आज के मध्य प्रदेश में है। वह कुंती का भाई था और कर्ण , युधिष्ठिर , भीमसेन और अर्जुन का मामा। कुरुक्षेत्र के युद्ध में पुरूजीत ने पाण्डवों की ओर से युद्ध किया और अपने पुत्रों के साथ कई कौरव योद्धाओं को परास्त किया।
तीनों भाइयों, पुरूजीत, धृष्टकेतु और वृहद्क्षत्र का वध चौदहवें दिन के युद्ध में द्रोणाचार्य के हाथों हुआ। अन्य कैकेय बंधु अपने अन्य भाइयों द्वारा मारे गए जो कौरव सेना की ओर से युद्ध कर रहे थे।
मण्डलेश्वर
मण्डलेश्वर मध्य प्रदेश के खरगोन जिला का एक शहर है। महेश्वर से 8 कि॰मी॰ दूर यह शहर भी नर्मदा के किनारे ही बसा है। नर्मदा पर जल-विद्युत परियोजना व बांध का निर्माण हुआ है। यहां से समीप ही चोली नामक स्थान पर अत्यंत प्राचीन शिव-मंदिर है जहां पर बहुत भव्य शिव-लिंग स्थित है। यहाँ मंडन मिश्र व आदि गुरु शंकराचार्य के मध्य शास्त्रार्थ हुआ था  "जिले में इस नगर को शैक्षणिक केन्द्र का रुतबा हासिल है ॥ सरदार पटेल महाविद्यालय, सरदार पटेल इंजिनियरिंग कॉलेज सहित अनेक संस्थाएँ मण्डलेश्वर को विकास की राह पर ले जा रही है ॥ पर्यटन के लिएँ यह स्थान सर्वथा उपयुक्त है ॥ अनेक मंदिर व सुन्दर घाट , नर्मदा तट पर सूर्योदय व सूर्यास्त के दृश्य अत्यंत मनमोहक होते है ॥ प्राचीन मन्दिरो का नगर आपकी यात्रा का मजा दुगुना कर देगा ॥
ऊन, मध्य प्रदेश
मध्य प्रदेश के खरगोन जिला में स्थित यह स्थान खरगोन से 14 कि॰मी॰ दूरी पर है। परमार-कालीन शिव-मंदिर तथा जैन मंदिरों के लिये यह स्थान प्रसिद्ध है। एक बहुत प्राचीन लक्ष्मी-नारायण मंदिर भी यहां स्थित है। खजुराहो के अलावा केवल यहीं परमार-कालीन प्राचीन मंदिर हैं।
बकावां
बकावां मध्य प्रदेश के खरगोन जिला का एक कस्बा है। महान पेशवा बाजीराव की समाधी रावेरखेड़ी में स्थित है। उत्तर भारत के लिए एक अभियान के समय उनकी मृत्यु यहीं नर्मदा किनारे हो गई थी। बकावां में नर्मदा के पत्थरों को तराश कर शिव-लिंग बनाए जाते हैं।
अलायुध
अलायुध महाभारत काल का एक राक्षस था जो उसी काल के एक अन्य राक्षस अलम्बुष के साथ चौदहवें दिन के युद्ध में  घटोत्कच  के हाथों मारा गया।
अलायुध कौरव पक्ष का एक योद्धा था। अलायुध राक्षस जाति का था और वह भीम का रिश्तेदार भी था पर वह भीम के हिडिम्बा से विवाह से नाखुश था। वह भीम के हाथों हिडिम्बा के भाई हिडिम्ब की मौत से आहत था। वह वकाशुर के मारे जाने का बदला लेना चाहता था। वह नस्ली भावना से पीड़ित था और भीम को अपनी जाति के अपमान से जोड़ कर देखता था। अपने किशोरावस्था से ही वह भीम से घृणा पाले बैठा था और किसी ना किसी दिन भीम से बदला लेने का स्वप्न देखता। वह भीम के पुत्र घटोत्कच को भी आधा विजातीय मान उससे बराबर घृणा करता पर साथ-साथ रहने के कारण वह उसे सीधे कुछ कह ना पाता। अनेक बार उसने घटोत्कच को अपने वंश का कलंक और अविश्वासी सिद्ध करने का प्रयास भी किया पर घटोत्कच के अच्छे व्यवहार, पराक्रम और हिडिम्बा के प्रभाव के कारण अलायुध की एक ना चली। उस कबीले में सामान्य तौर पर सभी लोग पांडवों और विशेष कर भीम के लिये श्रद्धा रखते पर अलायुध और उसके कुछ साथी भीम को अपने वंश के अपमान का प्रतीक मानते।  युद्ध के पहले भीम ने घटोत्कच को आपने पक्ष से युद्ध हेतु निमंत्रण भेजा। घटोत्कच वहाँ अपने अन्य मित्रों और स्वजनो के साथ युद्ध करने पहुँचा। उसने अलायुध को भी साथ आने का आग्रह किया पर अलायुध के मन में तो कुछ और ही था। युद्ध के चौदहवें दिन युद्द रात्रि में भी जारी रहा तो घटोत्कच की शक्तियाँ अन्धकार के कारण एकदम बढ़ी और वह भीषण रूप से कौरवों का अन्त करने लगा। वह मायावी भी था और उसे रोक पाना कर्ण के लिये भी कठिन था। तभी युद्ध भूमि में अलायुध ने प्रवेश किया। उसने दुर्योधन को संपर्क कर कौरव पक्ष से युद्ध करने की अनुमति माँगी। उसका एकमात्र उद्देश्य था भीम का अन्त करना। दुर्योधन तो खुश हो गया पर कर्ण ने विरोध करते हुए ऐसे असुरों को अविश्वासी बताया और अपने दम पर भीम और अर्जुन के अन्त की बात की। घटोत्कच के पराक्रम और प्रलय से त्रस्त दुर्योधन ने कर्णकी एक ना सुनी और उसे घटोत्कच तक ही सीमित रहने को कह अलायुध का स्वागत किया। अलायुध ने संपूर्ण बल, छल और आवेश से भीेम पर आक्रमण किया। वह बदले की भावना से जलता हुआ और भयंकर हो उठा। लम्बे युद्ध के बाद भीम धीरे-धीरे शिथिल पड़ने लगा। एक ओर अलायुध का छल-भरा युद्ध और दूसरी ओर उसकी माया, भीम बचाव की मुद्रा में आने लगा। भगवान कृष्ण के चेहरे पर चिन्ता की लकीरें उभरने लगीं। तभी हुँकार करता घटोत्कच बीच में आ खडा हुआ। घटोत्कच ने अलायुध को समझाते हुए वापस जाने को कहा। उसने परिवार के लोगों का वास्ता दे कर कहा कि आपस में युद्ध करना मूर्खता है। उसने बचपन के साथ के दिनों का हवाला दे कर आपसी युद्ध टालना चाहा। पर अलायुध नकारात्मक विष से भरा था। उसने जहर उगलते हुए अपने पूर्वजों की भीम के हाथों पराजय की बात की और भीम के साथ- साथ घटोत्कच का भी वध करके अपने वंश के अपमान का बदला लेने की घोषणा की। विवश हो कर घटोत्कच अलायुध से लड़ पड़ा। उसने अलायुध को अनेक मौके दिये और बार-बार उसे समझाता रहा पर अलायुध भीषण और भीषण होता गया। उसने घटोत्कच की सदाशयता को उसकी कमजोरी से ज्यादा कुछ नहीं समझा। आखिर भगवान कृष्ण ने घटोत्कच को समझाया - हे पुत्र घटोत्कच ! अभी तुम पर वार कर रहा अलायुध तुम्हारा स्वजन नहीं है ना ही दया का पात्र है। युद्ध में शत्रु को अनेक बार अवसर देने वाले अपने विनाश का कारण स्वयँ बनते हैं अतः प्रथम अवसर पर ही शत्रु का अन्त करना ही समझदारी है। घटोत्कच ने अगले ही पल अलायुध को गिरा कर उसका वध कर दिया।
बड़वाह
बड़वाह (Barwaha) भारत के मध्य प्रदेश राज्य के खरगोन ज़िले में स्थित एक शहर है।
बड़वाह शहर नर्मदा नदी , चोरल नदी एवं पड़ाली नदी के तट पर बसा हैं। ओंकारेश्वर ज्तर्लिंग जाने के लिये यहां से ही जाना पड़ता है। पुनासा में इंदिरा सागर जल-विद्युत परियोजना भी बड़वाह के पास है। बड़वाह से मण्डलेश्वर, महेश्वर तथा धामनोद जाया जा सकता है। विश्वप्रसिद्ध लाल मिर्ची की मण्डी बैड़िया, बड़वाह के पास है।
बड़वाह कपास उत्पादन और कपास की जिनिग फैक्टरियो के लिये प्रसिद्ध है यहाँ की दो चीजें बहुत प्रसिद्ध है: बड़वाह का चूना और बड़वाह का चिवड़ा। तीसरी चीज महिलाओं के हाथों मे पहना जाने वाला चूड़ा निमाड़ी महिलाएं बहुत आदर ओर सम्मान से गहरे के रूप मे पहनती है जो आज शहरों मे भी फैशन बनता जा रहा है।
सिरवेल महादेव
सिरवेल महादेव मध्य प्रदेश के खारगोन जिला में स्थित एक स्थान है।खरगोन से 55 कि॰मी॰ दूर इस स्थान के बारे मे मान्यता है कि रावण ने महादेव शिव को अपने दसों सर यहीं अर्पण किये थे। इसीलिये यह नाम पड़ा है। यह स्थान महाराष्ट्र की सीमा से बहुत ही पास है। महाशिवरात्रि पर म.प्र. एवं महाराष्ट्र से अनेक श्रद्धालु यहां दर्शन करने आते हैं
महाराष्ट्र के जिले
महाराष्ट्र, १ मई १९६० को भारत का राज्य बनाया गया था। इस दिन को हम महाराष्ट्र दिन के भी नाम से जानते है। शुरू में महाराष्ट्र में २६ जिले थे। उसके बाद १० नये जिले बनाएँ गये है। वर्तमान के महाराष्ट्र में ३६ जिले है। इन जिलों को छह प्रशासनिक विभागों में विभाजित किया गया है।
महाराष्ट्र के ३६ जिलों को ६ विभागों में विभाजित किया है।
भौगोलिक दृष्टि से, ऐतिहासिक और राजनीतिक भावनाओं के अनुसार, महाराष्ट्र को पांच मुख्य क्षेत्रों में विभाजित किया है:
धृष्टकेतु
धृष्टकेतु, शिशुपाल का पुत्र था और चेदी देश का राजा था। यह स्थान आज के उत्तर प्रदेश में स्थित है। कुरुक्षेत्र के युद्ध में उसने बहुत से योद्धाओं से युद्ध किया और वृहदवाहन का वध किया।
तीनों भाइयों - पुरूजीत, धृष्टकेतु और वृहद्क्षत्र का वध चौदहवें दिन के युद्ध में द्रोणाचार्य के हाथों हुआ। अन्य कैकेय बंधु अपने अन्य भाइयों द्वारा मारे गए जो कौरव सेना की ओर से युद्ध कर रहे थे।
वृहद्क्षत्र
वृहद्क्षत्र ने कैकेय देश के पाँचो कैकेय भाइयों का नेतृत्व किया। यह स्थान आज के पाकिस्तान में कहीं स्थित है। कैकेय बंधुओं ने बहुत से योद्धाओं से युद्ध किया। वृहद्क्षत्र ने क्षेमधुर्ति का वध किया। वृहद्क्षत्र पाण्डव पक्ष का योद्धा था।
तीनों भाइयों, पुरूजीत, धृष्टकेतु और वृहद्क्षत्र का वध चौदहवें दिन के युद्ध में द्रोणाचार्य के हाथों हुआ। अन्य कैकेय बंधु अपने अन्य भाइयों द्वारा मारे गए जो कौरव सेना की ओर से युद्ध कर रहे थे।
सहदेव, मगध नरेश
सहदेव मगध का राजा था और जरासंध का पुत्र और असुर नरेश कंस का साला था। वह पाण्डव सेना का एक योद्धा था।
सहदेव का वध द्रोणाचार्य के हाथों हुआ था।
कोंकण मंडल
यह महाराष्ट्र के मंडलों में से एक है। इस मंडल में छः जिले आते हैं। ये जिले इस प्रकार से हैं:-
भगदत्त
भगदत्त प्राग्ज्योतिष (असम) देश के अधिपति, नरकासुर का पुत्र और इंद्र का मित्र था। वह अर्जुन का बहुत बडा़ प्रशंसक था, लेकिन कृष्ण का कट्टर प्रतिद्वंदी।
एक बार भौमासुर ने इंद्र के कवच और कुंडल छीन लिए। इसपर कृष्ण ने क्रुद्ध होकर भौमासुर के सात पुत्रों का वध कर डाला। भूमि ने कृष्ण से भगदत्त की रक्षा के लिए अभयदान माँगा। भौमासुर की मृत्यु के पश्चात् भगदत्त प्राग्ज्योतिष के अधिपति बने। भगदत्त ने अर्जुन, भीम और कर्ण के साथ युद्ध किया। हस्ति युद्ध में भगदत्त अत्यंत कुशल थे। कृतज्ञ और वज्रदत्त नाम के इनके दो पुत्र थे, इनमें कृतज्ञ की मृत्यु नकुल के हाथ से हुई। वज्रदत्त राजा होने पर अर्जुन से पराजित हुआ।
कुरुक्षेत्र के युद्ध में वह कौरव सेना की ओर से लडा़ और अपने विशालकाय हाथी के साथ उसने दर्शन सहित बहुत से योद्धओं का वध किया। अपने 'सौप्तिक' नामक हाथी पर उसने भीम को भी परास्त किया।
भगदत्त के पास शक्ति अस्त्र और वैश्नव अस्त्र जैसे दिव्यास्त्र थे। उसके पुत्र क वध नकुल ने किया। १२ वें दिन के युद्ध में उसके वैष्णव अस्त्र को श्रीकृष्ण द्वारा विफ़ल किया गया और फिर अर्जुन ने उसका वध किया।
चेकीतन
चेकीतन एक शात्वत योद्धा था और पाण्डवों का मित्र था। सत्यकि के अतिरिक्त वह अकेला ऐसा यदुवंशी था, जो पाण्डव सेना की ओर से लडा़।
कुरुक्षेत्र के युद्ध में, उसने बहुत से योद्धओं को परास्त किया और कृपाचार्य के साथ उसका घमासान युद्ध हुआ। चेकीतन क वध दुर्योधन के द्वारा १८ वें दिन के युद्ध में हुआ।
वाहलीक
वाहलीक या बहलीक, वाहलीक साम्राज्य का राजा था, जो आज के कश्मीर के निकट कहीं स्थित है। वह प्रतीप का पुत्र था, शांतनु का भाई और भीष्म का चाचा। कुरुक्षेत्र युद्ध में वह कुरुसेना का सबसे वयोवृद्ध योद्धा था।
कुरुक्षेत्र के युद्ध में वह अनने पुत्रो और पौत्रों सहित कौरव पक्ष की ओर से लडा़। उसने सेनाविन्दु का वध किया।
राजा वाहलीक का वध अपने पड़पौते भीम के हाथों १४ वें दिन के युद्ध में हुआ।
भूरिश्र्वा
भूरिश्रेवास सोमदत्त का पुत्र था और कौरवों तथा पाण्डवों का चाचा था। उसका जन्म सत्यकि को परास्त करने के लिए हुआ था। अपने भाई शल के साथ उसने कई योद्धाओं से युद्ध किया। भूरिश्रेवास ने सत्यकि के १० पुत्रों का वध किया और फिर सत्यकि को भी परास्त किया।
शल का वध सहदेव के पुत्र श्रुतकर्मण ने किया। १४ वें दिन के युद्ध में भूरिश्रेवास के बाजू उसके भतीजे अर्जुन द्वारा काट दिए गए और फिर सत्यकि ने उसका वध किया।
शल
शल भूरिश्रेवास का भाई था और कुरुक्षेत्र के युद्ध में कौरव सेना की ओर से लडा़। अपने भाई भूरिश्रेवास के साथ उसने कई योद्धाओं से युद्ध किया।
शल का वध सहदेव के पुत्र श्रुतकर्मण ने किया।
उलूक
उलूक गंधार नरेश शकुनि व रानी ‍आरशी का पुत्र था। कुरुक्षेत्र का युद्ध आरंभ होने से पूर्व उसे अंतिम संदेशवाहक के रूप में पाण्डवों को धमकाने के लिए भेजा गया और उसने उपपलव्य जाकर पाण्डवों को दुर्योधन का अपमानजनक संदेश सुनाया।
उलूक का वध सहदेव ने १८ वें दिन किया था। उसके अन्य भाइयों का वध अभिमन्यु द्वारा किया गया।
उत्तमौजा
उत्तमौजा पांचाल नरेश द्रुपद का पुत्र और, धृष्टद्युम्न और् द्रौपदी का भाई। इसके अतिरिक्त उसके अन्य भाई थे युद्धमन्यु और सत्यजीत और शिखंडी।
उत्तर वैदिक परंपरा में जहाँ सृंजय पांचालों के साथ संबद्ध दिखलाए गए हैं, महाभारत में उत्तममौजा को पांचाल तथा सृंजय दोनों ही कहा गया है। महाभारत के पात्रों में उत्तमौजा एक पराक्रमी राजा था जिसे 'युद्धविशारद' और 'वीर्यवान्' कहा गया है और जिसने पांडवों की ओर से युद्ध किया था। द्रोणाचार्य के साथ युद्ध में वह वीरगति को प्राप्त हुआ।
युद्धमन्यु
युद्धमन्य पांचाल नरेश द्रुपद का पुत्र और, धृष्टद्युम्न और द्रौपदी का भाई था। इसके अतिरिक्त उसके अन्य भाई थे, उत्तमानुज और सत्यजीत और शिखंडी।
महाभारत के युद्ध में वह पाण्डव सेना की ओर से लडा़।
सत्यजीत
सत्यजीत पांचाल नरेश द्रुपद का पुत्र और, धृष्टद्युम्न और द्रौपदी का भाई था। इसके अतिरिक्त उसके अन्य भाई थे, उत्तमानुज और युद्धमन्यु और शिखंडी।
महाभारत के युद्ध में वह पाण्डव सेना की ओर से लडा।सत्यजीत का वध द्रोणाचार्य के हाथों हुआ था।
मात्रिकवत्
मात्रिकवत् कृतवर्मा का पुत्र था और महाभारत के युद्ध में वह अपने पिता से साथ कौरव सेना की ओर से लडा़। उसने कई योद्धओं को परास्त लिया।
मात्रिकवत् का वध अभिमन्यु द्वारा किया गया था।
सतनीक
सतनीक नकुल का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात रात्री में सतनीक और उसके अन्य भाइयों का अश्वत्थामा ने सोते समय वध कर दिया।
श्रुतकीर्ति, द्रौपदी पुत्र
श्रुतकीर्ति अर्जुन का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, दु:शासन और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात् रात्री में श्रुतकीर्ति और उसके अन्य भाइयों का अश्वत्थामा ने सोते समय वध कर दिया।
प्रतिविंद्य
सतनीक द्रौपदी और युधिष्ठिर का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, दु:शासन और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात रात्री में सतनीक और उसके अन्य भाइयों का अश्वत्थामा ने सोते समय वध कर दिया।
सुतसोम
सुतसोम भीमसेन और द्रौपदी का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, दु:शासन और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात रात्रि में सुतसोम और उसके अन्य चार भाइयों का अश्वत्थामा ने सोते समय वध कर दिया।
श्रुतकर्मण
श्रुतकर्मण सहदेव का पुत्र था। उसने कुरुसेना के बहुत से योद्धाओं को परास्त किया और अपने भाइयों के साथ मिलकर भूरिश्रेवास के बहुत से भाइयों और, दुर्योधन, दु:शासन और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात रात्री में श्रुतकर्मण और उसके अन्य भाइयों का अश्वत्थामा ने सोते समय वध कर दिया।
वृषसेन
वृषसेन कर्ण का पुत्र था और कौरव सेना का एक महायोद्धा और कुशल धनुर्धर था।
१७ वें दिन के युद्ध में कर्ण और उसके पुत्र का वध अर्जुन के हाथों हुआ।
हिडिंब
हिडिंब या हिडिम्ब या हिडिंबसुर महाभारत काल का एक राक्षस राजा था, जो अपनी बहन हिडिंबा के साथ वन में रहा करता था। उसकी बहन हिडिंबा माता महाकाली की भक्त थी और उसे प्रतिदिन चढा़वे के रूप में एक मनुष्य की बलि माता को देनी होती थी। एक दिन हिडिंब बहन के लिए मानव बलि हेतु वनवासरत् पांडवों में से एक भीम को पकड़ लाया। हिडिंबा भीम को देख उस पर मोहित हो गई और भीम से बोली कि वह अपने भाई हिडिंब से उसे बचा कर कहीं दूर स्थान पर भेज देगी। जब बहुत समय होने पर भी हिडिंबा मानव बलि के लिए भीम को लेकर नहीं आई, तो हिडिंब अपनी बहन के पास पहुँचा और भीम के साथ विहार करती हिडिंबा को मारने के लिए दौडा़। इसपर भीम ने उसे ललकारा और उसका वध कर दिया। हिडिम्ब काम्यक वन नामक वन के राक्षसो का राजा था। हिडिम्ब के वध पश्चात भीम काम्यक वन का राजा बना था। भीम ने काम्यक वन पर 20 साल राज किया। महाभारत मे काम्यक वन के राक्षसी योद्धायो ने भी युद्ध किया था। भीम और हिडिंबा के गन्धर्व विवाह से हिडिंबा को घटोत्कच नामक पुत्र प्राप्त हुआ।
महाभारत युद्ध में घटोत्कच ने पांडवों की ओ‍र से वीरतापूर्वक भाग लिया था।
शाल्व
शाल्व, वृषपर्वा के छोटे भाई अजक के अंश से उत्पन्न मार्तिकावत का क्षत्रिय नरेश था। काशिराज की पुत्री अंबा ने इसे मन ही मन अपना पति चुन लिया था। स्वयंवर के समय यह भीष्म से पराजित हुआ। भीष्म से आज्ञा लेकर आई हुई अंबा का इसने परित्याग किया। यह जरासंध का पक्षपाती और कृष्ण का विरोधी था। यादवों से शत्रुता के क्रम में इसने 'सौभ' विमान प्राप्त किया, प्रद्युम्न को युद्ध में हराया।
शल्य के वधोपरांत शाल्व ने पांडवों से युद्ध किया था। उसका हाथी अत्यंत बलशाली था। धृष्टद्युम्न से युद्ध करते हुए पहले तो उसका हाथी थोड़ा पीछे हटा, फिर क्रुद्ध होकर उसने धृष्टद्युम्न के रथ को सारथि सहित कुचल डाला, फिर सूंड़ से उठाकर पटक दिया। उसका क्रोध देखकर ही धृष्टद्युम्न रथ से नीचे कूद गया तथा अपनी गदा उठाकर मारी, जिससे हाथी का मस्तक विदीर्ण हो गया, तभी सात्यकि ने एक तीखे मल्ल से शाल्व का सिर काट दिया।
इस नाम के अनेक पौराणिक व्यक्तियों, राजाओं और दैत्यों का उल्लेख प्राप्त होता है।
चित्रसेन
चित्रसेन कुरुक्षेत्र के युद्ध में कौरव सेना का एक योद्धा था और उसका वध सत्यकि द्वारा किया गया। चित्ररसेन अंगदेश के राजा कर्ण का पुुुुत्र था।
परन्तु महाभारत में यह भी उल्लेख है कि पाण्डवों के अग्यातवास के दौरन अर्जुन ने नाम चित्रसेन रखा।
विकर्ण (कौरव)
विकर्ण धृतराष्ट्र के सौ पुत्रों में से, एक जो महारथी होने के अतिरिक्त परम न्यायी एवं विवेकपूर्ण था। यह कुरुक्षेत्र के युद्ध में भीमसेन द्वारा मारा गया था ऐसा कहा जाता है कि भीमसेन विकर्ण का वध नहीं करना चाहते थे। विकर्ण के मारे जाने पर भीमसेन तथा अन्य पाण्डव बहुत दुःखी होकर विलाप करने लगे थे।  विकर्ण एक न्यायपूर्ण व्यक्ति था। उसने चित्रयुद्ध और चित्रयोधिन का वध किया। द्रौपदी स्वयंवर में यह उपस्थित था। यह बड़ा न्यायी था, एवं द्रौपदीवस्त्रहरण के समय, विदुर की तरह इसने भी इस पापकर्म को ओर घृणा प्रकट की थी। महाभारत के युद्ध में इसका निम्नलिखित योद्धाओं के साथ युद्ध हुआ थाः- सहदेव, घटोत्कच, नकुल। अंत में भीमसेन ने इसका वध किया। उस समय इसके लिए उसने बहुत दुःख प्रकट किया था।